Delfina Gálvez Bunge

Delfina María Teresa Gálvez Bunge de Williams (Olivos, 1913ko apirilaren 7a - Buenos Aires, 2014ko abenduaren 17a) argentinar arkitektoa izan zen, eta Argentinako Emakume Hispanisten Elkarteko presidentea 100 urte bete zituen arte.
 Lehen urteak 
Delfina Galvez Bunge de Williams, Delfina Bunge eta Manuel Galvezen alaba izan zen, Buenos Airesen mende aldaketako giro aurrerakoi eta kultuetako kidea. 1931n, 18 urte zituela, Buenos Airesko Unibertsitateko Zientzia Zehatz, Fisiko eta Naturalen Fakultateko Arkitektura Eskolan sartu zen —ondoren Arkitektura, Diseinu eta Hirigintza Fakultatea—, eta han ezagutu zuen Amancio Williams, eta harekin ezkondu zen 1941ean, eta 8 seme-alaba izan zituzten.

 Ibilbidea 
Bere senarrarekin lan egin zuen, Amancio Williams arkitektoarekin. Ezkondu zireneko lehen urteetan elkarrekin lan egin zuten. 1942an egin zuten biek lehen proiektua Jorge Vivancorekin batera, Buenos Aires hirirako block sailetan, Viviendas en el espacio deiturikoa, Roberto Fernándezen arabera 

Proiektu hauek Le Corbusierrek (...) 1947ko L 'Homme et l' Architecture aldizkarian agertutako saiakeran ezagutu eta goraipatu zituen [4].

Ondoren, maisu suitzarrak Amancio Williamsi enkargatu zion La Platako Curutchet etxearen garapena.

Galvez Bungek hainbat elkarrizketatan ukatu egin zuen Alberto Williams konpositorearentzat (Amancioren aita) hainbat lanen egiletza partekatua, tartean Mar del Platako Casa del Puente (Zubiko etxea) izenekoa. Hala ere, Alberto Sartoris-en Encyclopédie de l’architecture nouvelle argitalpen garaikidean, autoretza partekatuko hainbat proiektu agertzen dira: Amancio Williams et Delfina G. de Williams. Liburu honetan, partekatutako lanez gain, Amancio Williamsen bakarkako lanak eta César Janello, Colette Boccara de Janello eta Jorge Butlerrekin partekatzen dituen beste batzuk agertzen dira. Egilekideen aitortza hori, ziurrenik Williamsek berak eman zuena, desagertu egiten da berari buruzko kontakizun historiografiko gehienetan.

Graciela Di Iorio arkitektoak, La Casako zuzendariak, honako hau idatzi zuen:Etxe estudioa Mar del Platan (Argentina) diseinatu eta eraiki zuen Amancio Williams arkitektoak 1943 eta 1945 bitartean, Delfina Gálvez de Williams arkitektoaren laguntzarekin.Gálvez Bungek Amancio Williamsekin egindako lankidetza-jarduerak, bereak zirela aitortu zuenak, idazketari lotuago egon ziren, bereziki atzerriko arkitektoekiko gutunak bereziki, frantsesez idaztziak. Elkarrizketetan, meriturik nahi ez izatea nabarmendu zuen, baina lorategien eta barnealdeen proiektuak egin zituela onartu zuen.

Berak idazten zizkion Amanciori hark Le Corbusierri frantsesez bidaltzen zizkion gutunak. Behin Amanciori eskatu zioten XIX. eta XX. mendeetako Argentinako arkitekturaren historia batean kapitulu bat idazteko eta emazteak idatzi zuen.

 Lanak 

Bere jarduera kultural eta profesionala arkitekturatik harago zabaldu zen eta bere amaren, Delfina Bunge olerkariaren, arrastoari jarraituz, gutxienez bi liburu idatzi zituen Nosotros tres (Gu hirurok), bere haurtzaroko kronika bat Manuel eta Gabriel nebekin eta Cuentos creibles (Ipuin sinegarriak).Arte erakusketei buruzko kritika batzuk ere idatzi zituen prentsarako. Atenasko Agiriaren gaztelaniazko itzulpenagatik ere nabarmendu zen. Argentinako Emakume Hispanisten Elkarteko presidentea izan zen 2013ra arte,baita Haurren Patronatuko Zuzendaritza Batzordeko kide ere.

 Erreferentziak 

 Ikus, gainera 

 Emakumeak arkitekturan

 Kanpo estekak 

Kategoria:Argentinako arkitektoak
Kategoria:Argentinarrak
Kategoria:Emakume arkitektoak